**Ministru kabineta noteikumu projekta**

**“Reģistrēto dzīvnieku datubāzē esošās informācijas izmantošanas kārtība”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Zemkopības ministrija ir izstrādājusi Ministru kabineta noteikumu projektu “Reģistrēto dzīvnieku datubāzē esošās informācijas izmantošanas kārtība” (turpmāk – noteikumu projekts). Noteikumu projekta mērķis ir vērsts uz pakalpojumu pieejamības pilnveidošanu un nodrošina elastīgu datubāzes lietotāju vēlmju īstenošanu, kā arī uzlabo sniegtā pakalpojuma kvalitāti.Noteikumu projekts izstrādāts, būtiski nemainot regulējuma būtību, un ir strukturizēta noteikumu projekta punktu secība, lai tas būtu vieglāk uztverams.Noteikumu projekts stājas spēkā pēc tā publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | [Veterinārmedicīnas likuma 25. panta 16.punkts](http://likumi.lv/ta/id/58057-likums-par-budzetu-un-finansu-vadibu)  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2009. gada 20. oktobra noteikumi Nr.1203 „Reģistrēto dzīvnieku datubāzēs esošās informācijas izmantošanas kārtība” (turpmāk – noteikumi Nr.1203), kas nosaka Lauksaimniecības datu centra reģistrēto dzīvnieku datubāzē (turpmāk – datubāze) esošās informācijas izmantošanas kārtību.Tā kā grozījumus nepieciešams izdarīt lielākajā noteikumu Nr.1203 daļā, noteikumi izdodami jaunā redakcijā. Noteikumu projekts salīdzinājumā ar noteikumiem Nr.1203 lielākoties ir tikai precizēts, būtiski nemainot regulējuma būtību, kā arī ir strukturizēta noteikumu projekta punktu secība, lai teksts būtu vieglāk uztverams.Noteikumu projekts paredz, ka Lauksaimniecības datu centrs savā tīmekļa vietnē publicē normatīvajos aktos noteikto un sabiedrībai aktuālo informāciju par dzīvniekiem, ievērojot Informācijas atklātības likumā noteiktās prasības, un, tā kā datubāze satur informāciju par dzīvniekiem un to īpašniekiem, nodrošina šīs informācijas izmantošanu, ievērojot normatīvajos aktos par datu aizsardzību noteikto kārtību. Noteikumu projekts paredz, ka dzīvnieku īpašniekam un tā pilnvarotajai personai, iestādēm un citām personām, lai saņemtu autorizēto pieeju datubāzei, ir jāiesniedz iesniegums Lauksaimniecības datu centrā. Tāpat noteikumu projekts paredz, ka dzīvnieka īpašniekam ir tiesības pēc pieprasījuma apskatīt informāciju par to, kurš ir skatījis informāciju par viņam piederošiem un datubāzē reģistrētiem dzīvniekiem. Līdz šim šāda prasība noteikumos Nr.1203 nebija ietverta, bet šādu priekšlikumu ierosināja nevalstiskās organizācijas, kas pārstāv dzīvnieka īpašnieku un turētāju intereses. Lauksaimniecības datu centrs, kā administrējošā iestāde nodrošinās iepriekšminētās informācijas pieejamību.Noteikumu projektā iekļauta arī prasība par to, ka personai vai iestādei ir jābūt aktivizētai oficiālai elektroniskai pasta adresei atbilstoši Oficiālās elektroniskās adreses likumam, kas stājas spēkā 2018. gada 1. martā.Pārējos noteikumu projekta punktos būtiski grozījumi nav izdarīti, tikai mainās to secība un arī lietotie termini nedaudz atšķiras no noteikumos Nr.1203 lietotajiem, jo ir precizēti.Noteikumu projekts ir vērsts uz pakalpojumu pieejamības pilnveidošanu un nodrošina elastīgu datubāzes lietotāju vēlmju īstenošanu, kā arī uzlabo sniegtā pakalpojuma kvalitāti.Ar noteikumu projekta spēkā stāšanos spēku zaudēs Ministru kabineta 2009. gada 20. oktobra noteikumi Nr.1203 „Reģistrēto dzīvnieku datubāzēs esošās informācijas izmantošanas kārtība”. |
| 3. | Projekta izstrādē iesaistītās institūcijas un publiskas personas kapitālsabiedrības | Lauksaimniecības datu centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, uz kuru attiecināms noteikumu projekta tiesiskais regulējums, ir dzīvnieku īpašnieki, tā pilnvarotās personas, iestādes un to pilnvarotās personas, kā arī citas pilnvarotās juridiskās un fiziskās personas (lietotāji). Pēc Lauksaimniecības datu centra datiem, pašlaik ir 24 000 aktīvo lietotāju. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada negatīvu ietekmi uz uzņēmējdarbības vidi un dažāda lieluma uzņēmumiem, Nacionālā attīstības plāna rādītājiem, konkurenci, vidi, veselību un nevalstiskajām organizācijām. Noteikumu projekta tiesiskais regulējums neradīs papildu administratīvo slogu salīdzinājumā ar līdz šim spēkā esošajiem noteikumiem Nr. 1203, jo tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu, jo saskaņā ar Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 24.un 25.punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro*. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar projekta spēkā stāšanos spēku zaudēs Ministru kabineta 2009. gada 20. oktobra noteikumi Nr.1203 „Reģistrēto dzīvnieku datubāzēs esošās informācijas izmantošanas kārtība”. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sanāksmes ar Lauksaimniecības datu centru. Projekts elektroniski nosūtīts saskaņošanai Lauksaimnieku organizāciju sadarbības padomei, Zemnieku saeimai un Lauksaimniecības datu centram. Informācija par normatīvā akta projektu tika ievietota tīmekļa vietnē [www.zm.gov.lv](http://www.zm.gov.lv).  |
| 2. | Sabiedrības līdzdalība projekta izstrādē | Lauksaimnieku organizāciju sadarbības padomes Piena darba grupā (20.09.2017.) tika sniegts mutisks skaidrojums par noteikumu projektu. Zemnieku saeima un Lauksaimnieku organizāciju sadarbības padome projektu elektroniski saskaņoja bez iebildumiem. |
| 3. | Sabiedrības līdzdalības rezultāti | Zemnieku saeima un Lauksaimnieku organizāciju sadarbības padome atbalsta projekta tālāku virzību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas un uzdevumus, kā arī tā izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs J. Dūklavs

Zemkopības ministrijas valsts sekretāre D. Lucaua

Lavrinoviča 67027528

Ineta.Lavrinovica@zm.gov.lv